**កិច្ចសម្ភាសរបស់លោកស្រី៖ ហ៊ូន រី**

ក៖ អ្នកសំភាសលោក៖ ថន រដ្ឋា ខ៖ អ្នកផ្តល់ការសម្ភាសលោក៖ ហ៊ូន រី

បាទ! នៅថ្ងៃនេះគឺថ្ងៃ ថ្ងៃទី០៤ ខែកុម្ភះ ឆ្នាំ២០២០។ ហើយខ្ញុំបាទឈ្មោះ ថន រដ្ឋា គឺជាក្រុមការងាររបស់គម្រោងប្រវត្តិផ្ទាល់ខ្លួនរបស់ប្រជាជនកម្ពុជា ឬក៏គម្រោងប្រវត្តិផ្ទាល់ខ្លួនរបស់ប្រជាជនខ្មែរ។ ហើយគម្រោងហ្នឹងផងដែរ គឺត្រូវបានគាំទ្រដោយសកលវិទ្យាល័យមួយដែលមានឈ្មោះថា BYU នៅសហរដ្ឋអាមេរិក។ ហើយគម្រោងហ្នឹង មានវេបផ្សាយមួយមានឈ្មោះថា cambodianoralhistory.byu.edu. ហើយសម្រាប់វេបផ្សាយមួយនេះបើសិនអ្នកមីង ក៏ដូចជាកូនចៅ ឬក៏សាច់ញាតិដែលពួកគាត់មានបំណងដើម្បីអាចចូលទៅកាន់វេបផ្សាយមួយនេះ ពួកគាត់និងឃើញការសម្ភាសដែលអ្នកមីងបានផ្ដល់ដល់ខ្ញុំនៅក្នុងថ្ងៃនេះផងដែរ។ បាទ! គោលបំណងនៃការសម្ភាសនេះ គឺដើម្បីអភិរក្សនៅជីវប្រវត្តិរបស់ចាស់ៗ ក៏ដូចជាប្រជាជនកម្ពុជាយើង ដើម្បីរក្សាអោយនៅយូរអង្វែងដើម្បីកុំអោយបាត់បង់។ ហើយនិងអាចអោយកូនចៅជំនាន់ក្រោយហ្នឹងអាចរៀនសូត្រអំពីជីវប្រវត្តិរបស់ចាស់ៗ ដើម្បីអោយពួកគាត់មានបទពិសោធន៍ពីមុនមក។ អញ្ចឹងណា? លំបាក ឬក៏ងាយស្រួលអី ហើយណាមួយទៀតដើម្បីអោយខាងគម្រោងខាងសាកលវិទ្យាល័យ BYU ហ្នឹង! គាត់អាចរៀនសូត្រអំពីជីវប្រវត្តិរបស់ប្រជាជនយើងផងដែរ។ បាទ! អញញ្ចឹងថ្ងៃនេះខ្ញុំមកជួបអ៊ំស្រី ហ៊ូន រី។ ហើយអ៊ំស្រីមានអាយុ ៧៥ឆ្នាំ បច្ចុប្បន្នអ៊ំស្រីរស់នៅក្នុងភូមិកំពង់ត្រឡោក ឃុំអូរដំបងពីរ ស្រុកសង្កែ ខេត្តបាត់ដំបង។ អញ្ចឹងសំណួរទីមួយដែលខ្ញុំចង់ជម្រាបទៅកាន់អ៊ំស្រី អញ្ចឹងអ៊ំស្រីអាចជួយជម្រាបឈ្មោះរបស់អ៊ំស្រីម្ដងទៀតបានទេ? ឈ្មោះអីដែរ?

ខ៖ ហ៊ូន រី។

ក៖ បាទ។ អ៊ំស្រីមានឈ្មោះហៅក្រៅទេ?

ខ៖ មាន! មានឈ្មោះ ហ៊ឹម រឿម។

ក៖ បាទ។ ឈ្មោះហៅក្រៅណ៎?

ខ៖ ចា៎។

ក៖ ហើយអ៊ំស្រីកាលពីនៅក្មេងមានឈ្មោះអ្វីផ្សេងទៀតទេ?

ខ៖ អត់ទេ។

ក៖ អត់មានទេណ៎?

ខ៖ តែប៉ុហ្នឹងឯង។

ក៖ អ៊ំស្រីអាចខិតមកណេះបន្តិចដើម្បីអោយលឺអញ្ចឹងណា? បាទ! ខ្លាចអត់លឺសម្លេង? អញ្ចឹងទាក់ទង និងឆ្នាំខ្មែរ អ៊ំស្រីកើតឆ្នាំអីដែរ?

ខ៖ ឆ្នាំឆ្លូវ។

ក៖ ហើយខែអីអ៊ំស្រី?

ខ៖ ខែផល្គុន។

ក៖ ខែផល្គុនណ៎?

ខ៖ ចា៎។

ក៖ ចុះថ្ងៃអីដែរ?

ខ៖ ថ្ងៃពុធ។

ក៖ ថ្ងៃពុធណ៎? អ៊ំស្រី ស្រុកកំណើតរបស់អ៊ំស្រីនៅឯណាដែរ?

ខ៖ នៅកំពង់ត្រឡោកនេះឯង។

ក៖ អរ! នៅកន្លែងនេះ ឬក៏កន្លែងផ្សេង?

ខ​៖ កន្លែងនេះ​ឯង។

ក៖ អូ! តាំងពីក្មេងណ៎?

ខ៖ តាំងពីសង្គម។

ក៖ បាទ។

ខ៖ ដូនខ្ញុំនេះមក នៅឯង។

ក៖ បាទ។ អត់ប្រែប្រួលទេណ៎?

ខ៖ អត់។

ក៖ បាទៗ។ អញ្ចឹងអ៊ំស្រីធ្លាប់មានបានផ្លាស់ទីលំនៅ កាលនៅក្មេងៗមានធ្លាបផ្លាស់ទីលំនៅទៅនៅឯណាផ្សេងទេ?

ខ៖ នៅជំរុំ។

ក៖ នៅជំរុំណ៎?

ខ៖ ហ៊ឺ!

ក៖ ទៅបានប៉ុន្មានខែ?

ខ​៖ ទៅតាំងពីចិតប្រាំបួន។

ក៖ បាទ។

ខ៖ ចូលវិញឆ្នាំកៅពីរ។

ក៖ បាទ! ឆ្នាំកៅពីរណ៎?

ខ៖​ ចា៎។

ក៖​ ផុតឆ្នាំកៅពីរ ក៏ត្រឡប់មកវិញណ៎?

ខ៖ ចា៎។

ក៖ បាទ។ ហើយអ៊ំស្រីទៅនៅជំរុំ ទៅនៅជំរុះណា?

ខ​​៖ ជំរុំថ្មី។

ក៖ នៅខេត្តណា? ជំរុំហ្នឹង?

ខ៖ ដឹង! ខ្ញុំដឹងខេត្តអី នៅជាប់និងភ្នំដងរ៉ែក ភូមិថ្មីយើងហ្នឹង។

ក៖ អរ! ចប់ភ្នំដងរ៉ែក។

ខ៖ មានឈ្មោះខេត្តមកពីណា។

ក៖ មែននៅប្រទេសថៃទេអី?

ខ៖ ពីដើមគេហៅរីទ្ធីសែន។

ក៖ បាទ។

ខ៖ ដល់នេះទៅគេយកទៅដាក់ជំរុំថ្មី។

ក៖ បាទ។ អញ្ចឹងនៅបានប៉ុន្មានខែនៅហ្នឹង?

ខ៖ យូរហើយតាំងពីចិតប្រាំបួនមកដល់ឥឡូវកៅពីរ មិនតិចទេ។

ក៖ បាទ។ ប៉ែតពីរ ហើយកៅ អូ! ដប់ឆ្នាំជាងហើយណ៎?

ខ៖ អ៊ឺ!

ក៖ បាទ។ អញ្ចឹងអ៊ំស្រីមានក្រុមគ្រួសារនៅទីនោះ ឬក៏មានយូរហើយ?

ខ៖ ប្ដីខ្ញុំមុនទាហ៊ានគេយកទៅវៃចោលនៅពពត។

ក៖ បាទ។

ខ៖ ហើយដល់ខ្ញុំទៅជំរុំខ្ញុំបានប្ដីមួយទៀត ខ្ញុំបានកូនពីរនាក់។

ក៖ បាទ។

ខ៖ ស្រីមួយ ប្រុសមួយ។

ក៖​ អរ!

ខ៖ ចា៎។

ក៖ បាទ។ អញ្ចឹងអ៊ំស្រីអាចជួយជម្រាបបានទេថា ប្ដីមុនគាត់ឈ្មោះអីដែរ?

ខ៖ ឈ្មោះ ផុន ជា។

ក៖ បាទ។ អញ្ចឹងគាត់បានចែកឋានតាំងពីសម័យពពតណ៎?

ខ​​​​​៖ ចា៎។

ក៖ បាទ។

ខ៖ ស្លាប់នៅជំនាន់ចិតប្រាំពីរ ចិតប្រាំពីរហ្នឹងឯងយកទៅវៃចោល។

ក៖ បាទ។ ធ្វើមិចបានដឹង? ដឹងថាគេយកគាត់ទៅវៃចោលណ៎?

ខ៖ ចុះគេប្រាប់យើងថា ទៅធ្វើស្រែនៅថ្មគោល។

ក៖ បាទ។

ខ៖ ដល់ទីបញ្ចប់មិនធ្វើនៅថ្មគោល អាយូថេវាប្រាប់ខ្ញុំថា វាស្រេចហើយ អញ្ចឹងស្រេចហើយគេវៃចោលហើយបាត់រហូតទល់សព្វថ្ងៃទៅ។

ក៖ បាទ។

ខ៖ ហើយខ្ញុំមេម៉ាយតាំងពីហ្នឹងមក ហើយខ្ញុំមានកូនបីនាក់ ប៉ុនងាប់មួយតាំងពីអាពតហ្នឹង។

ក៖ បាទ។

ខ៖ កូនស្រីងាប់ នេះនៅកូននេះនៅពីរនាក់។

ក៖ កូនប្ដីមុនអី?

ខ៖ ចា៎! ប្ដីខ្ញុំគេវៃចោលតាំងពីអាពត។

ក៖ សល់ពីរណ៎?

ខ៖ ចា៎។

ក៖ បាទ។

ខ៖ ទៅជំរុំខ្ញុំបានប្ដីមួយទៀតទៅ ខ្ញុំលែងគ្នាហើយ។

ក៖ បាទ។ អញ្ចឹងកាលទៅដល់ជំរុំអ៊ំស្រីមានគ្រួសារមួយទឿត ហើយមានកូនប៉ុន្មាននាក់ដែរ?

ខ​៖ កូនពីរ។

ក៖ ​បាទ។

ខ៖ ប្រុសមួយ ស្រីមួយ។

ក៖ អ៊ំស្រីអាចេះជួយជម្រាបបានទេ? តើកូនស្រីរបស់អ៊ំស្រីទាំង! ទាំងអស់ប៉ុន្មាននាក់? អ៊ំស្រី?

ខ៖ បួននាក់។

ក៖ បួននាក់ណ៎?

ខ៖ អ៊ឺ!

ក៖ បួននាក់ស្រីប៉ុន្មាន? ប្រុសប៉ុន្មាន?

ខ៖​ ប្រុសមួយ អូ! ស្រីមួយ ប្រុសបី។

ក៖ បាទ។

ខ៖ ចា៎។

ក៖ ស្រីមួយ ប្រុសបី អញ្ចឹងកូនទីមួយរបស់អ៊ំស្រីគាត់ឈ្មោះអីដែរ?

ខ៖ ជេនីហ្នឹងឯង។

ក៖ ជេនី?

ខ៖ ចា៎។

ក៖ ហើយជេនីគាត់!

ខ៖ បន្ទាប់ពីជេនី វណ្ណះ។

ក៖ វណ្ណះ?

ខ៖ ចា៎។

ក៖ បន្ទាប់ទៀត?

ខ៖ បន្ទាប់មកទៀត ជា ដាវី។

ក៖ ដាវីណ៎?

ខ៖ បន្ទាប់មកទៀត ជារិទ្ធី។

ក៖ រិទ្ធីណ៎?

ខ៖ ចា៎។

ក៖ អញ្ចឹងកូនបងគេ គាត់មានគ្រួសារនៅ?

ខ៖ មានហើយ ដូចខ្ញុំប្រាប់មិញដែលកើតបេះដូងហ្នឹង។

ក៖ អរ! បងប្រុសមិញគាត់កើតបេះដូងណ៎?

ខ៖ ចា៎។

ក៖ បងប្រុសដែលមានបញ្ហារោគបេះដូងហ្នឹង ប្រពន្ធរបស់គាត់ឈ្មោះអីដែរ?

ខ៖ ខ្ញុំស្គាល់តែឈ្មោះ នី មិនដឹងត្រកូលគាត់មិចខ្ញុំមិនស្គាល់។

ក៖ ឈ្មោះ នីណ៎?

ខ៖ ឈ្មោះ នីដូចគ្នា។

ក​៖ អរ! ហើយពួកគាត់ទាំងពីរមានកូនប៉ុន្មាននាក់់ដែរ?  
ខ៖ អត់មានទេ។

ក៖ អត់មានកូនទៀតណ៎? ហើយពួកគាត់ទាំងពីររស់នៅចុះសម្រុងគ្នាទេ?

ខ​៖ មិនចុះសម្រុងអី​បើខាងប្រុសមកនៅណេះហើយហ្នឹង។

ក៖ បាទ។

ខ៖ តាំងពីឈើអីមក ប៉ុនគេនៅតែតេររកគ្នាអញ្ចឹង។ យើងបែកផ្សេងមកនៅណេះ ដើម្បីមើលខ្លួន។

ក៖ មើលខ្លួនអោយជាសិនដើម្បីអាចនេះបានណ៎?

ខ៖ ចា៎់។

ក៖ ហើយលោកយាយអាចជួយជម្រាបបន្តិចបានទេថា ប្រពន្ធរបស់គាត់អ្នកស្រុកណា?

ខ៖ អ្នកស្រុកកំពង់ចាមអី។

ក៖ កំពង់ចាមណ៎?

ខ​៖ អ៊ឺ!

ក៖ ឆ្ងាយដែរហ្នឹង។

ខ៖ បានគេមកនៅរកស៊ីនៅបាត់ដំបងនេះ។

ក៖​ បាទ។ ចុះឥឡូវហ្នឹងបងស្រីគាត់នៅបាត់ដំបងដែរណ៎?

ខ៖ ចា៎! នៅផ្សារថ្មីនេះឯង។

ក៖​ អរ! គាត់អ្នករកស៊ីណ៎?

ខ៖ លក់នំបុ័ង លក់អី លក់នំគ្រប់មុខហ្នឹង។

ក៖ បាទ។ គាត់បើកហាងខ្លួនឯង ឬក៏មិច?

ខ៖ លើកគេមកលក់។

ក៖ អរ!

ខ៖ ចា៎។

ក៖ បាទ។ ចុះកូនទីពីរ គាត់ឈ្មោះអីដែរ?

ខ៖ ជា វណ្ណះ។

ក៖ វណ្ណះមានគ្រួសារនៅ?

ខ៖ មានហើយ។

ក៖ បាទ។ បានកូនប៉ុន្មានហើយ?

ខ៖​ ពិបាកនិយាយប្រពន្ធ។

ក៖ ច្រើនអី?

ខ៖ ប្រពន្ធបានមុនហ្នឹង វាទៅថៃទៅព្រាត់គ្នា ដលល់ឥឡូវវាមកជួបដល់ទៅយកឯណោះបានកូនមួយទៅគេមិនយក ក៏លែងគ្នាមកយកឯណេះវិញទៅ។

ក៖ បាទ។ ចុះកូនៗគាត់ទៅណាវិញអញ្ចឹងទៅ?

ខ៖ កូនតូចញិបហ្នឹង ម៉ែវានៅឯណោះឯង នៅឯព្រៃវែង។

ក៖ អូ!

ខ៖ ខេត្តព្រៃវែងឯណោះលែងគ្នាទៅ ឯណោះគេយកប្ដីទៀត ឯងយកប្រពន្ធឯណេះទៀតទៅ សព្វថ្ងៃគេភូមិមា អរ! អាស្អី អូ! នៅថៃហ្នឹង។

ក៖ បាទ។

ខ៖ គេនៅហ្នឹងឯង។

ក៖ ចុះកូន ចុះចាំឈ្មោះចៅរបស់អ៊ំស្រីមួយទេ?

ខ៖ អត់ទេ! មិនស្គាល់ មិនដែលស្គាល់ប្រដោយ។

ក៖ អូ! កំសត់ដែរហ្នឹង។

ខ៖ ចា៎។

ក៖ បាទ។ ឥឡូវកូនទីបីម្ដង គាត់ឈ្មោះអី?

ខ៖ ជា ដាវី ស្រី។

ក៖ ជា ដាវី ស្រី! គាត់មានគ្រួសារនៅ?

ខ៖ មានហើយ មានកូនពីរហើយ។

ក៖ កូនពីរហើយណ៎?

ខ៖​ នៅសៀមរាប។

ក៖ ប្ដីរបស់គាត់ឈ្មោះអី?

ខ៖ ឈ្មោះ! ស្គាល់តែណឺយ។

ក៖​ បាទ។

ខ៖ ដឹងស្អីទេត្រកូលគេ ខ្ញុំអត់ដឹង។

ក៖ អញ្ចឹងពួកគាត់ទៅរស់នៅសៀមរាបណ៎?

ខ៖ ចា៎។

ក៖ បាទ។ គាត់ធ្វើអីនៅសៀមរាប?

ខ៖ ធ្វើការខាងអគ្គីសនីប្ដី។

ក៖ បាទ។

ខ៖ បើកូនស្រីខ្ញុំខាងរៀបបន្ទប់។

ក៖ បាទ។ ហើយកូនទាំងពីរឈ្មោះអីខ្លះ? អ៊ំស្រី?

ខ៖ កូនឈ្មោះ។

ក៖​ ចៅរបស់អ៊ំស្រី?

ខ៖ មីល័ក្ខ! ឡូយ ល័ក្ខ។

ក៖ បាទ។

ខ៖ អាមួយឡូយ លីណា។

ក៖ បាទ។

ខ៖ ប៉ុហ្នឹងឯង។

ក៖ ចុះកូនទីបួនឈ្មោះអីគេ?

ខ៖ ជា រិទ្ធី។

ក៖ រិទ្ធីគេនៅឯណាឥឡូវ?

ខ៖ នៅលីវទេ នៅជាមួយខ្ញុំនេះឯង។

ក៖ បាទ។ ហើយគេអាយុប៉ុន្មានហើយ?

ខ៖ សាមបីហើយ។

ក៖ អរ! ស្មើរនិងរកគូរហើយ។

ខ៖ អត់លុយបានអីនិងរក ព្រោះម្ដាយក្រសឹងស្លាប់ហើយ។

ក៖ បាទ។

ខ៖ វេទនាណាស់ខ្ញុំសព្វថ្ងៃ អាកូនឈឺទៀតមកបំរើកូន។

ក៖ បាទ។ អ្នកមីងជួយជម្រាបបានទេថា ហេតុអីបានជាអ្នកមីងមានជីវភាពអត់សូវល្អ ឬក៏ពិបាក?

ខ៖ ខ្ញុំដឹងថា និយាយថាមិចទេ! អ៊ែលឌើរ។ ដូចជាជីវភាពខ្ញុំខ្សត់ខ្សោយជាងគេ។

ក៖ តាំងពីដើមមក ឬក៏យ៉ាងមិចដែរ?

ខ៖ ពីដើមមកខ្ញុំមានដីនេះឯង។

ក៖ បាទ។

ខ៖ ដីពីក្រោយហ្នឹង ខ្ញុំទៅជំរុំគេយកអស់ហើយ អានេះដីកូនខ្ញុំបើអត់ពីកូនខ្ញុំគេយកអស់ហើយ ខ្ញុំតេតោលហើយខ្ញុំ។

ក៖ អរ!

ខ៖ ប្រពន្ធវាមុន ខ្ជិលនិងនិយាយណាស់ នៅឯណោះ។

ក៖ បាទ។

ខ៖ គេមកទាបទារយកដី យកអីហ្នឹង! ដូរឈ្មោះអោយគេមួយ អោយយើងមួយណា។

ក៖ បាទ។

ខ៖ ប៉ុនតាមគេលឺ ខ្លះឈ្មោះគេមួយ ឈ្មោះយើងមួយ។ ដល់អត់ពីប្ដីខ្ញុំដីគេយកទៅ វាដល់ម៉ោងអស់ជីវិតណា?

ក៖ បាទ។

ខ៖ គេនិងមកទាមទារយកដីនេះ ខ្ញុំលឺតែគេនិយាយអញ្ចឹង។

ក៖ បាទ។

ខ៖ ខ្ញុំបើគេយកដីខ្ញុំថា អញមិនដឹងទៅនៅឯណាទេ។

ក៖ អរ!

ខ៖ ខ្ញុំកំពុងតែរកច្រកដែរសព្វថ្ងៃហ្នឹង។

ក៖ បាទ។

ខ៖ ទៅនៅជាមួយកូនណាក៏មិនដែលបានសុខដែរសម័យនេះ។

ក៖ បាទ។

ខ៖ កូនសុទ្ធតែក្រហ្នឹង។

ក៖ បើសិនជាកូនមីងមានជីវភាពល្អប្រហែលជាអាចធូរធាដែរណ៎?

ខ៖ ចា៎។

ក៖​ បាទ។

ខ៖ បើក្រដែរ។

ក៖ អញ្ចឹងពេលកូនគាត់ជួបបញ្ហា គឺឪពុកម្ដាយពិបាកដែរណ៎?

ខ៖ ចា៎។ ខ្ញុំវា! កំសត់តាំងពីដើមមកដែរអញ្ចឹងហើយ។

ក៖ បាទ។

ខ៖​ មើលតែផ្ទះខ្ញុំនេះដឹងហើយនៀក! ហ្នឹងមកពីជំរុំគេចែកមកនេះ។

ក៖ បាទ។

ខ៖ អានេះកូនគេចេះតែតអោយ ដល់ពុករលួយពុកអស់ហើយឥឡូវ។

ក៖ បាទ។

ខ៖ យើងវាអត់បច្ច័យអត់លុយធ្វើមិច ចេះតែនៅទៅ។

ក៖ ហើយបងប្រុសដែលគាត់មានបញ្ហាបេះដូងប៉ុន្មានឆ្នាំហើយ?

ខ៖ អត់ដឹងទើបតែលឺវានិយាយពី! ប្រហែលមួយឆ្នាំនេះទេដឹង មួយឆ្នាំនេះទេដឹង មួយឆ្នាំជាងនេះហើយ មួយឆ្នាំទេដឹង។

ក៖ អរ!

ខ៖ ទើបតែជាងមួយឆ្នាំទេលឺគេនិយាយពីដើមគេថា តែក្រពះពោះវៀននោះទេ។

ក៖ បាទ។

ខ៖ ដល់ទៅនេះទៅគេថាមិចទេ ថតមើលហើយប្រាប់អោយដូរ។

ក៖ អញ្ចឹងពេទ្យថ្មីដែរណ៎?

ខ៖ ចា៎។

ក៖ បាទៗ។ អរ! អញ្ចឹងបានន័យថា អ៊ំស្រីបច្ចុប្បនេះពឹងពាក់តែកូនប្រុសម្នាក់ហ្នឹងទេណ៎?

ខ៖ ចា៎។

ក៖ បាទ។

ខ៖ ដល់ពេលអាកូនឈឺម្ដាយវេទនា អានេះខ្ញុំចេះតែនៅមានកម្លាំងខ្លះ ចុះបើខ្ញុំឈឺ! ខ្ញុំដឹងពឹងអ្នកណាទេ ព្រោះខ្ញុំគ្មានទីពឹងទេ។

ក៖ បាទ។ ខ្ញុំអរគុណដែលបានជម្រាបអំពីកូនៗ ហើយឃើញថា មានកំសត់ច្រើនណាស់ដែរ។ ហើយទាល់ទង និងម្ដាយវិញម្ដង តើម្ដាយរបស់អ៊ំស្រីមានឈ្មោះអ្វីដែរ?

ខ៖ ម៉ែខ្ញុំអូ?

ក៖ បាទ។

ខ៖ ឈ្មោះ រិទ្ធ រួម។

ក៖ រិទ្ធ រួមអី?

ខ៖ ចា៎។

ក៖ ហើយស្រុកកំណើតគាត់នៅឯណា?

ខ៖ នៅឯហ្នឹងឯង។

ក៖ បាទ។ អរ! នៅហ្នឹងទៀត?

ខ៖ ចា៎។

ក៖ ហើយគាត់!

ខ៖ គាត់ខូច! គាត់ខូចតាំងពីចិតប្រាំ។

ក៖ បាទ។

ខ៖ ហើយឪពុកខ្ញុំឈ្មោះ ហ៊ឹម ហ៊ូន។

ក៖ បាទ។

ខ៖ ខូចតាំងពីខ្ញុំនៅបីខែមិស។

ក៖ បាទ។

ខ៖ ខ្ញុំមិនដែលស្គាល់ពុកផង។

ក៖ បាទ។ អរ! ហើយអញ្ចឹងសម្រាប់អ៊ំស្រីមានចាំថាមានបងប្អូនប៉ុន្មាននាក់ដែរ?

ខ៖ ខ្ញុំមានបួននាក់ ស្លាប់អស់ពីរនៅពីរ។

ក៖ បាទ។ អ៊ំស្រីចាំឈ្មោះពួកគាត់ទេ?

ខ៖ ឈ្មោះ សឹម សឿតមួយ។ ហ្នឹងស្លាប់ហើយណា?

ក៖ បាទ។

ខ៖ សឿម ហេងមួយ។

ក៖ បាទ។

ខ៖ ហើយបងស្រីខ្ញុំឈ្មោះ ហ៊ូន រ៉ាត់ នៅ។

ក៖ បាទ។

ខ៖ នៅពីរនាក់បងប្អូនហ្នឹងឯង។

ក៖ ចុះគាត់នៅឯណាឥឡូវ?

ខ៖ ឥឡូវនៅត្បូង។

ក៖ បាទ។ ចុះការរស់នៅរបស់គាត់យ៉ាងមិចដែរ?

ខ៖ មានអី គេធូរធាហើយ។

ក៖ បាទ។

ខ៖ គេអ្នកនៅ គេអត់រត់ចោលស្រុកដូចខ្ញុំ ខ្ញុំទៅនៅជំរុំដីមួយដុំមិនបានផងហ្នឹង។

ក៖ បាទ។ អញ្ចឹងគាត់ធ្លាប់បានមានទំនាក់ទំនងមកកាន់អ៊ំស្រីទេ?

ខ៖ បងខ្ញុំអូ?

ក៖ បាទ។

ខ៖ ចុះមានអី! ចេះតែរាប់គ្នា ចេះតែរាប់ទៅ។

ក៖ ចុះពេលហូបចុក ហូបអីអូ?

ខ៖ គេដែលមកជួយយើងអា៎! យើងក្រមានអ្នកណាមកជួយយើងទេ។

ក៖ បាទ។ ចុះរាល់ថ្ងៃអ៊ំស្រីរឿងហូបចុកអី គ្រប់គ្រាន់ទេ? ឬក៏យ៉ាងមិចដែរ?

ខ៖ រកព្រឹក ខ្វះល្ងាចហ្នឹង។

ក៖ បាទ។

ខ៖ បានព្រឹកខ្វះល្ងាច បានល្ងាចខ្វះព្រឹក។

ក៖ ភាគច្រើនបានអីពិសារ?

ខ៖ ខ្ញុំចេញទៅធ្វើការទៅបើកបានបី បួន ដប់ម៉ឺនទៅ គិតទៅ! រកអង្ករទិញទៅ។

ក៖ បាទ។

ខ៖ អត់អង្ករ ទិញម្ហូបខ្លួនឯងថ្លៃទៀត។

ក៖ បាទ។

ខ៖ ពីរ បីម៉ឺនទៅផ្សារអី មកវិញឃើញបានអីមកវិញប្រហុកកន្លះគីឡូទៅ តែត្រីមួយបន្លែតិចតួចអស់បាត់ហើយ។

ក៖ បាទ។

ខ៖ កំសត់ណាស់ខ្ញុំពីរឿងខ្ញុំកំសត់ជាងគេ ប៉ុនមិនដឹងទៅប្រាប់អ្នកណា។

ក៖ បាទ។ ហើយក្នុងបើកម្ដងហ្នឹង ប៉ុន្មានថ្ងៃបានបើកម្ដង? លុយដែរកូនធ្វើការហ្នឹង? បើគាត

ធ្វើ?

ខ៖ ហ៊ឺ! ជូនកាលធ្វើបានដប់ម៉ឺន មកវិញអោយយើងប្រាំវាទុកប្រាំទៅ។

ក៖ បាទ។

ខ៖ វាធ្វើមិនសូវជាប់ឡប់ដែរ សំណង់សព្វថ្ងៃអូ។

ក៖ បាទ។

ខ៖ មិនបានធ្វើជាប់រាប់ខែណា។

ក៖ បាទ។

ខ៖ សំណង់បានបួន ដប់ថ្ងៃទៅ ឬក៏កន្លះខែអញ្ចឹងទៅ វាអស់ការងារទៅ។ អញ្ចឹងណា?

ក៖ បាទ។

ខ៖ គ្នាមិនបានធ្វើចប់។

ក៖ អញ្ចឹងកូនរបស់ កូនពៅរបស់អ៊ំស្រីគាត់រៀនបានត្រឹមណាដែរ?

ខ៖ រៀនបានលេខ រៀនបានត្រឹមថ្នាក់ទីពីរ។

ក៖ ថ្នាក់ទីពីរណ៎?

ខ៖ ទីពីរពីដើមណា បើពីឥឡូវបែបថ្នាក់ទីដប់ពីរដឹងយើងសព្វថ្ងៃគេហៅថ្នាក់មួយខ្ពស់ជាងគេអូ។

ក៖ បាទ។ ចុះគាត់រៀនបានថ្នាក់ណា?

ខ៖ រៀនបានបន្តិចបន្តួចហ្នឹង បានបន្តិចបន្តួចក៏មើលអក្សរដាច់ហ្នឹងឯង។

ក៖ អរ! បានន័យថា កូនប្រុសពៅគាត់អាយុច្រើនដែរណ៎?

ខ៖ ចា៎! សាមបីហ្នឹងឯង។

ក៖ សាមបីណ៎? អញ្ចឹងគាត់រៀនសម័យពីដើមណ៎?

ខ៖ រៀននៅជំរុំ។

ក៖ បាទ។

ខ៖ រៀនទៅដល់គេអោយមកណេះអត់បានរៀនសូត្រ ដោយសារតែខ្ញុំអត់លុយអោយកូនរៀន។

ក៖ បាទ។

ខ៖ បានជាវាអត់បានរៀន ដល់វាពេញវ័យឡើងទៅ ក៏ចូលធ្វើការសំណង់ចិញ្ចឹមម្ដាយ។ ដល់អាបងគេមានប្រពន្ធទៅ នៅវាចិញ្ចឹមខ្ញុំទៅណា។

ក៖ បាទ។

ខ៖ ដល់បង! ដល់ឥឡូវអាបងចេះតែផ្ដល់អោយខ្លះដែរម្ដងពីរ បីម៉ឺន បួន ប្រាំម៉ឺនអីអោយម្ដាយពេលដែលបុណ្យភ្ជុំ ចូលឆ្នាំអីណា។

ក៖ បាទ។

ខ៖ បានវាអោយម្ដង។ មីកូននៅសៀមរាប ក៏អញ្ចឹងដែរ នៅពេលភ្ជុំឡើងគេអោយបួន ដប់ម៉ឺនមក ដល់ចូលឆ្នាំបួន ដប់ម៉ឺនមក ដល់រួចពីហ្នឹងអត់។

ក៖ ដាច់ប្រដោយណ៎?

ខ៖ ចា៎។

ក៖ អញ្ចឹងបងប្រុសដែលមានជំងឺ តើគាត់មានចំណូលអីផ្សេងសម្រាប់ផ្គត់ផ្គង់គ្រួសារទេ? ចិញ្ចឹមសុខភាពអី? អញ្ចឹងណា៎?

ខ៖ អត់មានទេ។

ក៖ អត់មានទេណ៎?

ខ៖ គ្នាក៏យ៉ាប់ដែរ ដល់ទៅធ្វើការអោយគេបានលុយទិញម៉ូតូកញ្ចាស់រត់អោយគេសព្វថ្ងៃហ្នឹងឯង។

ក៖ បាទ។

ខ៖ ក្រថា ក្រជាងគេប្រដោយ អាក្រហើយកូនឈឺទៀត។

ក៖ ពេលគាត់ធ្វើដំណើរទៅរកស៊ីអញ្ចឹង គាត់ទៅកើតទៅទេ?

ខ៖ ទៅកើត។

ក៖ គាត់អាចធ្វើការងារបានអត់ចុះ?

ខ​៖ អត់! ធ្វើអត់បានទេគ្នាហត់ណាស់ ធ្វើអីក៏មិនកើតដែរ បានគាត់រត់ម៉ូតូត្រិះៗហ្នឹងថាទិញតែថ្នាំលេបហ្នឹងឯង។

ក៖ បាទ។

ខ៖ មិនបានអីទេ ទិញថ្នាំលេបមិនគ្រប់ផងហ្នឹង។

ក៖ បាទ។

ខ៖ ហើយទិញមកមិនថោកឯណា សុទ្ធតែថ្លៃ។

ក៖ បាទ! ឃើញគាត់ប្រើរបស់ល្អៗដែរតា?

ខ៖ ចា៎! វាចង់ជាធ្វើមិច បើមិនត្រូវ។

ក៖ បាទ។

ខ៖​ ប្រាប់អោយគាត់ជីកអាសំបុកកណ្ដៀរហ្នឹងទៅ។

ក៖ បាទ។

ខ៖ ស្ងោរផឹកសាកមើល! លឺតែគេថាដែរទេ។

ក៖ ឡាយកាធឺ លឺគេថា។ ឪពុកម្ដាយខាងអ៊ំស្រីម្ដាយអ៊ំស្រីចាំទេ ថាគាត់ឈ្មោះអី?

ខ៖ ម្ដាយគាត់តទៀតអី?

ក៖ បាទ! តាយាយរបស់អ៊ំស្រីណា?

ខ៖ តាយាយម៉ែខ្ញុំអី?

ក៖ បាទ! តាយាយខាងម្ដាយ?

ខ៖ គាត់ឈ្មោះ យាយអ​ប់។

ក៖ យាយអប់?

ខ​៖ តែត្រកូលពីមុនមកខ្ញុំអត់ចាំទេ ហើយប្ដីរ​បស់គាត់ឈ្មោះ តារិទ្ធ។

ក៖ យាយអប់ តារិទ្ធណ៎?

ខ៖ ចា៎។

ក៖ គាត់អ្នកខេត្តណា?

ខ៖​ នៅហ្នឹងដដែរ។

ក៖ អរ!

ខ៖ ភូមិហ្នឹង ស្រុកហ្នឹងឯង តាយាយរបស់ខ្ញុំ។

ក៖ ហ្នឹងខាងម្ដាយណ៎?

ខ៖ ចា៎។

ក៖ ចុះបើសិនជីដូនជីតាខាងឪពុក គាត់អ្នកខេត្តណាដែរ?

ខ៖ នៅហ្នឹងដែរនុះ! នៅត្បូង។

ក៖ អីយ៉ា!

ខ៖ ភូមិហ្នឹង ស្រុកហ្នឹងជាមួយគ្នា។

ក៖ គាត់ឈ្មោះអីអ៊ំស្រី?

ខ៖ ឪពុកខ្ញុំអូ?

ក៖ បាទ។

ខ៖ ឪពុកប្រាប់ថា ហ៊ូន រីអូ អូ! ហឹម ហ៊ូន។

ក៖ ជីដូនជីតាខាងឪពុក?

ខ៖ ខាងឪពុកឈ្មោះ យាយធឹក។

ក៖​ យាយធឹក។

ខ៖ ហើយតាហឹម។

ក៖ ហើយតាហឹមណ៎?

ខ៖ ចា៎! តែប៉ុហ្នឹងឯង ខ្ញុំចាំតែប៉ុហ្នឹងឯង។

ក៖​ ចាំបានត្រឹមតាណ៎?

ខ៖ ចាំបានត្រឹមតារបស់ខ្ញុំ គាត់ខូចតាំងពីខ្ញុំនៅតូចៗដែរហ្នឹង។

ក៖ បាទៗ។ អញ្ចឹងពួកគាត់ប្រកប់មុខរបរអីដែរ?​ តាៗ?

ខ៖ មានអីចំការ មានចំការ មានគ្រប់ពេញពីដើម ឥឡូវនិងអស់ហើយ ក្រូចពេញមកម៉ៅក្រូច ម៉ៅអី។ អញ្ចឹងណា៎?

ក៖ បាទ។

ខ៖ ហើយស្រែ ក៏គ្មានទេ គ្មាននិងគេដែរ ម៉ែខ្ញុំគ្មានទេ ហើយពុកខ្ញុំក៏គ្មានដែរ។

ក៖ តាមនេះពីដើម គឺជាចំការណ៎?

ខ៖ ចា៎។

ក៖ មានថ្នល់អញ្ចឹងអត់?

ខ៖ មានក្រូច និងចំការ។ ថ្នល់មាន! ថ្នល់ហ្នឹងឯង។

ក៖ បាទ។

ខ៖ បើតាមនេះរបងទៅ ហើយដាំក្រូចថ្លុង ក្រូចពោធិ៍សាត់ពេញ គេដាំម្នាស់ ដាំចេក។ អញ្ចឹងណា៎?

ក៖ បាទ។

ខ៖ តាំងពីអាពតមកទៅ ក៏អស់ហើយមានបានអីទេ។

ក៖ បាទៗ។ ពីខាងណេះ គឺដីរបស់អ្នកណាគេ?

ខ៖ ហ្នឹងហើយ ដីតាមហ្នឹងឯង។

ក៖ បាទ។ ផ្ទះអ៊ំស្រីណ៎?

ខ៖ ហ្នឹងតាមថ្នល់គេដាក់ផ្លាក់ហ្នឹង។

ក៖ ហើយកូនគេបម្រុងលក់អី?

ខ៖ អត់ទេ! លក់អី។

ក៖ នុះគេដាក់ប៉ាយ?

ខ៖ អត់ទេ! គេដាក់លក់ដីគេក្រោយឯណោះទេ។

ក៖ អរ!

ខ៖ គេប្រពាយនាយលក់ គ្មានអ្នកណាំទិញ បើគេខ្លាចគេយកកេរ្តិ៍អស់អញ្ចឹងអូ។

ក៖ អរ!

ខ៖ លឺថាអត់ពីវាទៅ គេដណ្ដើមយកកេរ្តិ៍អញ្ចឹងណា?​ បើខ្ញុំគ្មានទីពឹងអញ្ចឹងអូ? អត់ពីប្ដីខ្ញុំអត់ទេ។

ក៖ បាទ។ អញ្ចឹងគេអត់ចែកគ្នាទេណ៎?

ខ៖ អត់! ដឹងគេគិតមិច ខ្ញុំមិនដឹងទេ លឺតែវានិយាយអញ្ចឹងខ្ញុំពិបាកចិត្តដែរ។

ក៖​ បាទ។

ខ៖ ដឹងទៅនៅឯណា នៅជាមួយគេមិនសូវចុះទេជាមួយកូន ល្អជាមួយតែយើងដំបូងយូរៗទៅជឿអត់?

ក៖ បាទ។ ប្រហែលទាក់ទង និងកត្តាជីវភាពដែលគាត់ពិបាកហើយ។

ខ៖ គាត់ក្រហើយ គាត់ពិបាក ហ៊ឺ! កូនវាសុទ្ធតែមិនមែនធូរធាដែរ វាបានត្រឹមៗតែម៉ាគ្រប់ហូប។ ណាកូនណា៎?

ក៖ បាទៗ។

ខ៖ បានតែប៉ុហ្នឹងឯង។

ក៖​ អ៊ំស្រីមានបងប្អូនដែលរស់នៅក្រៅប្រទេសទេ?

ខ៖ អត់! អត់មានទេ។

ក៖ អត់មានទេណ៎?

ខ៖ ចា៎។

ក៖ អត់មាន។ ទាក់ទង និងប្រវត្តិកាលពីនៅក្មេងវិញ តើអ៊ំស្រីកាលពីនៅក្មេងរៀននៅឯណា?

ខ៖​ រៀននៅអូរដំបងពីរនេះឯង។

ក៖ បាទ។

ខ៖ ខ្ញុំរៀនបានតិចដែរហ្នឹង រៀនតែពីរថ្នាក់ដូចតែកូនដែរហ្នឹង បានចេះមើលអក្សរដាច់ហ្នឹង។

ក៖ បាទ។ ដាច់អាចអានបាន អាចសរសេរបានទេ?

ខ៖ ខ្ញុំសរសេរខ្ញុំអត់សូវចេះ បើអានបានចេះ។

ក៖ បាទ។

ខ៖ រឿងសរសេរអត់ មិនសូវប៉ុនសរសេរ។

ក៖ ប៉ុន្តែអ៊ំស្រីអាចអានបាន សរសេរមិញឃើញអាចអានបានស្រួលណ៎?

ខ៖ អានបានមើលអីហ្នឹង។

ក៖ ​នៅមើលច្បាស់ណ៎?

ខ៖ ស្រវាំងភ្នែកដែរហ្នឹង ខ្ញុំសព្វថ្ងៃ។

ក៖​ បាទ។

ខ៖ នេះដូចអក្សរនេះអី តតែដាក់ជិតអញ្ចេះបានអាចមើលបាន។ អញ្ចឹងណា៎?

ក៖ បាទ។ ហើយពាក្យនេះគេអានថាមិច?

ខ៖ ពាក្យនេះអូ?

ក៖​ បាទ។

ខ៖ បរិ!

ក៖ បរិច្ឆេទ។

ខ៖ បរិច្ឆេទអី?

ក៖ បាទ។

ខ៖ បរិច្ឆេទខ្ញុំបាទ! ឈ្មោះ ណៃ!

ក៖​ ណែនាំខ្លួន។

ខ៖ ណែនាំខ្លួនណ៎? ណែនាំខ្លួនជាក្រុមការងារ។

ក៖ ជាក្រុមការងារ។ បាទ! អញ្ចឹងច្បាស់។

ខ៖ ស្រវាំងភ្នែកហើយសព្វថ្ងៃអូ។

ក៖ បាទ។ អ៊ំស្រីមានវ័យច្រើន ហើយក៏មើលទៅដូចមានអាយុច្រើនណ៎? នៅអានច្បាស់បានល្អ បាទ។

ខ៖ មើលដាច់ខ្លះ មិនដាច់ខ្លះអញ្ចឹងណា៎?

ក៖ បាទ។ ពីមុនមកបានអីជាអ្នកមើលថែសុខភាព បានជាល្អអញ្ចឹងណា៎?

ខ៖ ខ្ញុំកំណើតកូនខ្ញុំអាបង ខ្ញុំញាំច្រើន ហើយថ្នាំកំណត់អីច្រើន។

ក៖​ បាទ។ ថ្នាំចត់ៗណ៎?

ខ៖ ចា៎។ ថ្នាំកំណើតគេកើតកូនណា! បានជាខ្ញុំមានសុខភាពល្អរហូតតាំងពីអាពត តែអាពតគេឈឺមិនទាន់ខ្ញុំឈឺផងហ្នឹង។

ក៖ អូ!

ខ៖ ខ្ញុំផឹកទាំងបាវអូ! ផឹកសុទ្ធតែមួយគីឡូអូ។

ក៖ ថ្នាំចត់ៗហ្នឹង មានថ្នាំអីខ្លះ?

ខ៖ អូ! ខ្ញុំពិបាកប្រាប់មុខថ្នាំណាស់ គេរកអោយហ្នឹង។

ក៖ បាទ។

ខ៖ អ៊ំខ្ញុំរកអោយ បើថ្នាំគេច្រើនមុខណាស់។

ក៖​ បាទ។ ខ្ញុំអីចង់ញាំអាចត់ៗ។

ខ៖ ល្វីងក៏មាន វល្ល័ក៏មាន ស្នោរក៏មាន ស្អីគេព្រៃ! អាសីព្រៃ អាសីស្រុកគ្រប់មុខអូ។

ក៖ បាទ។

ខ៖ កូនខ្ចីវាស់ល្ងាច ជាពិសេសថ្នាំស្រា។

ក៖ បាទ។

ខ៖​ ហើយខ្ញុំតាំងពីវៃក្មេងមកមិនដែលមានអីឈឺ និងគេទេ។

ក៖ បាទៗ។

ខ៖ តាមពិតអាពតឈឺឡន់ ហើមឡន់ តែខ្ញុំមិនឈឺទេ។

ក៖​ សុខភាពល្អណ៎?

ខ៖ ចា៎! កើតមកសុខភាពល្អហ្នឹងឯង រឿងកំសត់ ក៏កំសត់ដែរ។

ក​៖ រឿងជីវភាពអត់សូវល្អមែន តែសុខភាពល្អណ៎?

ខ៖ ចា៎។ បើសុខភាពទៅហើយខ្ញុំអូ! គ្មានអ្នកណាមើលទេ។

ក៖ សម្រាប់អ៊ំស្រីផ្ទាល់ សព្វថ្ងៃនិងពីមុនគិតថា ខុសប្លែកគ្នាទេ? ពីមុន និងជីវភាពណា?

ខ៖ ទេ! កាលពីដើមនៅក្មេង ខ្ញុំមានរបស់របរអីពាក់អីខ្លះ។ អញ្ចឹងណា៎?

ក៖ បាទ។

ខ៖ ដល់ខ្ញុំចាស់នេះហើយអត់ហើយ ស្អីក៏គ្មានដែរ។

ក៖ បាទ។

ខ៖ មានអីលក់ហ្នឹងគេ! កូនរកមកហូបមិនគ្រប់។

ក៖ អញ្ចឹងកាលពីក្មេងលឺថា អ៊ំស្រីមានមាស មានអី មានខ្សែកអីពាក់ពាក់ធម្មតា។

ខ៖ ខ្ញុំមានធម្មតាហ្នឹងឯង។

ក៖ បាទ។ អាចពាក់បានណ៎?

ខ៖ ពាក់បានតែតិចតួចទេ។

ក៖ បាទ។

ខ៖ ចា៎។ តែដល់មកឥឡូវអត់ទេ ចាស់ហើយទៅរកអីបាន។

ក៖ បាទៗ។ ចុះទាក់ទង និងសុខភាពពីមុន គឺល្អណ៎?

ខ៖ ចា៎! អត់អីទេ។

ក៖ ឥឡូវក៏គួរសមដែរ?

ខ៖ ចា៎។

ក៖ បាទៗ។

ខ៖ គេឈឺឡន់តាមហ្នឹង តែខ្ញុំអត់ទេ។

ក៖ បាទ។

ខ៖ សុខភាពខ្ញុំដូចថា ទេវតាជួយ។

ក៖ បាទ។

ខ៖ ព្រោះខ្ញុំឈឺថ្កាត់អី យ៉ាប់ដែរ យ៉ាប់អត់មានអ្នកមើល អត់មានអ្នកថែ។ អញ្ចឹងណា៎?

ក៖ បាទៗ។

ខ៖ ខ្ញុំមិនដឹងពឹងអ្នកណាទេ បើឥឡូវកូនវាឈឺដែរ។

ក៖ ហ្នឹងហើយដោយសារបានសុខភាពល្អដែរ។ អូខេ! ខ្ញុំគិតថា ចាស់ៗភាគច្រើនអាយុត្រឹមហា ហុក និងចិតអីហ្នឹង គឺគាត់ពិបាកហើយ ទ្រុឌទ្រោមហើយ។

ខ៖ ចា៎។

ក៖​ ហើយក៏ឈឺដែរ?

ខ៖ ចា៎។

ក៖ ឈឺជើង ឈឺជង្គង់ ប៉ុន្តែសម្រាប់អ៊ំស្រីផ្ទាល់ មើលទៅដូចជាមាំទាំ។ អញ្ចឹងណា៎?

ខ៖ ចា៎។ ហើយពុះអុស ពុះអីតែខ្ញុំតាមើលណ៎ក?

ក៖ បាទ។

ខ៖ ខ្ញុំធ្វើបានទាំងអស់ បើស្រុកគេខ្ញុំមិនអន់ទេ ធ្វើបានទាំងអស់ ហើយវេទនាណាស់។

ក៖ បាទ។

ខ៖ ខ្ញុំឃើញកូនប្រុសហ្នឹងមួយខែយើង។

ក៖ ហើយវាស់ល្ងាចទៀតណ៎?

ខ៖ ចា៎! ហើយកូនស្រីនៅឆ្ងាយទៀត។

ក៖ បាទ។

ខ៖ ពិបាកណាស់។

ក៖ កាលពីនៅក្មេងអ៊ំស្រីមានរៀនចំអិនម្ហូបពីសាច់ញាតិ ឬក៏ឪពុកម្ដាយទេ?

ខ៖ ស្ល ស្លុក ស្លស្រែវាធម្មតា ខ្ញុំចេះតែនេះ។

ក៖ បាទ។ អញ្ចឹងសម្រាប់អ៊ំស្រីផ្ទាល់ម្ហូបអីដែលអ៊ំស្រីចូលចិត្តពិសារជាងគេ?

ខ៖ ខ្ញុំ ហ៊ឺ! ម្ហូបអីក៏ខ្ញុំចូលដែរ។ សម្លកកូរ ប្រហុកខ្ទិស ប្រហើរ សម្លស្អីក៏ខ្ញុំចូលចិត្ត មិនថាស្អី ខ្ញុំមិនរើសប្រដោយ។

ក៖ អ៊ំស្រីអាចធ្វើបាន ហើយអាចហូបបានទៀតណ៎?

ខ៖ ចា៎។ ធ្វើត្រឹមម៉ាយើងស្ល ស្លុកក្នុងគ្រួសារ មានបញ្ហាអី។

ក៖ អាចជួយបានណ៎?

ខ៖ កុំអោយតែយើងទៅធ្វើអោយគេ។

ក៖ បាទ។

ខ៖ អ្នកនេះក្នុងក្រុមគ្រួសារ យើងចេះតែស្លអីក៏បាន។ អញ្ចឹងណា៎! ស្លម្ជូរ ស្ងោរអីអញ្ចឹង ឆាអីអញ្ចឹងណា៎?

ក៖ បាទ។

ខ៖ ចា៎។

ក៖ ទាក់ទង និងចម្រៀងវិញម្ដង ចម្រៀងអ៊ំស្រីចូលចិត្តចម្រៀងពីសម័យពីដើម ឬក៏សម៏យឥឡូវ?

ខ៖ ចម្រៀងអី?

ក៖ បាទ។

ខ៖ បើខ្ញុំរ៉ូនិយមជាងគេ ខ្ញុំនិយមសិនស៊ីសាមុតដែរ។

ក៖ បាទ។

ខ៖ ចម្រៀងពីដើម តែសម័យឥឡូវចម្រៀងគេក៏ល្អដែរ។

ក៖ បាទ។

ខ៖ ប៉ុនដូចថា យើងចាស់់ហើយ យើងចូលចិត្តសម័យមុនណា។

ក៖ បាទ។

ខ៖ ចា៎។

ក៖ បាទ។

ខ៖ បើសម័យនេះ ក្មេងៗគេចូលចិត្ត អញ្ចឹងណា៎?

ក៖ បាទ។

ខ៖ ខ្ញុំចូលចិត្តលោកតាសិន ស៊ីសាមុតហ្នឹងឯង រស់សេរីសុទ្ធាអីហ្នឹង។

ក៖ បាទ។ ចុះទាក់ទង និងរឿងភាគវិញធ្លាប់មើលរឿងភាគទេ ចូលចិត្តមើលរឿងភាគអត់?

ខ៖ រឿងភាគឧស្សាហ៍មើលដែរហ្នឹង។

ក៖ មើលរឿងអីគេ?

ខ៖ សព្វថ្ងៃមើលរឿងប៉ាវចិន។

ក៖ អីយ៉ា!

ខ៖ ក្ដីល្អ។

ក៖ បាទ។ តស៊ូខ្លាំងខ្លា។

ខ៖ ចា៎។

ក៖ បាទ។

ខ៖ ថៃក៏មើល ខ្មែរក៏មើល។

ក៖ រឿងប៉ាវចិន រឿងខ្មែរ។

ខ៖ ចា៎! មើលទាំងអស់។

ក៖ បាទ។ ហើយមើលសុទ្ធតែរឿងល្អៗមើលណ៎?

ខ៖ ចា៎។

ក៖ ហើយរឿងអប់រំទៀត?

ខ៖ ចា៎។ ខ្ញុំចូលចិត្តស្ដាប់លោកទេសយូឡាយ ខ្ញុំងើបម៉ោងបួនខ្ញុំស្ដាប់លោកទេសហើយ។

ក៖ បាទ។

ខ៖ យើងចាស់ទៅគ្មានស្អីក្រៅពីធ្វើអាទេណា៎?

ខ៖ នាំផ្លូវយើងទៅ។

ក៖ បាទ។ អញ្ចឹងការរៀនសូត្រដើម្បីអាចរំងាប់ចិត្ត ដើម្បីអាចអត់ធ្មត់អញ្ចឹងណា៎? ដើម្បីអាចតស៊ូ?

ខ៖ សេចក្ដីអំណត់តស៊ូអត់ធន់ទៅ យើងសព្វថ្ងៃយើងចាស់ហើយ យើងទៅឆេវឆាវ ក៏យើងមិនកើតដែរ។ យើងត្រូវចេះខានទ័យ អំណត់អត់ធន់ចំពោះកូនចៅ អ្នកជិតខាង យល់សិទ្ធគ្នាទៅវិញទៅមក។

ក៖ បាទ។

ខ៖ ចា៎។

ក៖ អ៊ំស្រីពេលទំនេរៗ អ៊ំស្រីចូលចិត្តធ្វើអីដែរ?

ខ៖ សព្វថ្ងៃមានអី ខ្ញុំចងអំបោះលក់។

ក៖ អរ! គិតថាលក់យ៉ាងមិចដែរ?

ខ៖ មិនដឹងធ្វើការងារអី ហើយលក់មួយម៉ាពាន់ប្រាំ។

ក៖ បាទ។

ខ៖ រឿងការងារអីនេះឥឡូវខ្ញុំគ្មានធ្វើទេ ព្រោះកូនខ្ញុំវាថា ម៉ែខ្ញុំចិញ្ចឹម មិនបាច់ចាំធ្វើអីទៀត ចាស់ហើយ។ អញ្ចឹងទៅណា៎?

ក៖ បាទ។

ខ៖ តែខ្ញុំនៅតែធ្វើអីបានតិបតុបអញ្ចឹងឯង។

ក៖ អំបោះនេះយកទៅលក់ឯណាវិញ?

ខ៖ គេមកទិញដល់ផ្ទះ ខ្លះគេយកដប់ទៅ ខ្លះគេយកពីរ បីម្នាក់ទៅ។

ក៖ បាទ។

ខ៖ គ្រាន់និងបានទិញម្ហូបដែរ ទិញម្ហូបម្ដងម៉ាយៀមដែរ។

ក៖ ទប់ពេលខ្វះខាតដែរហ្នឹង?

ខ៖ ហ្នឹង! ទប់ពេលខ្វះខាតដែរ តែមិនមែនខ្ញុំគ្មានដំណាំទេ មើលទៅអាអូន។

ក៖ បាទ។

ខ៖ មានអីគេដកអស់ហើយហ្នឹង មានអី!។

ក៖ អ៊ំស្រីជួយជម្រាបបានទេថា តាំងពីក្មេងមកដល់ឥឡូវធ្លាប់ដើរបានប៉ុន្មានខេត្តហើយ? ដើរតាមខេត្តហ្នឹងណា?

ខ៖ ខ្ញុំអូ?

ក៖ បាទ។

ខ៖ ទៅខេត្តសៀមរាប។

ក៖​ បាទ។

ខ៖ ទៅភ្នំពេញ ហ្នឹងដើរទៅលេងបងប្អូនណា។

ក៖ បាទៗ។

ខ៖ មិនមែនគេមកលេងទេ គេនៅហ្នឹងមិនដែលមកលេងទេ បើទៅ! ទៅពេលគេអ៊ំទូកអញ្ចឹងណា?

ក៖ បាទ។

ខ៖ បានតែប៉ុហ្នឹងឯងខ្ញុំមិនដែលដើរទៅណាផង អរ! ធ្លាប់ទៅខេត្តព្រៃវែងពេលខែកឋិនទៅម្ដង។

ក៖ ព្រៃវែងណ៎?

ខ៖ ចា៎។

ក៖ បាទ។

ខ​៖ ទៅខេត្តគេហ្នឹង ក៏សប្បាយដែរ។

ក៖ គេមានរបាំក្រុឌ របាំអីអត់? ពេលទៅហ្នឹង?

ខ៖ អត់។

ក៖ មានល្បែងកំសាន្តអី?

ខ៖ គេឡាញតា តែខ្ញុំវាមិនបានទៅ។

ក៖ បាទ។

ខ៖ ដូចគេបញ្ចាំងកុនអីអញ្ចឹងមានបានទៅមើលអី មើលបានប៉ុន្មានយប់ហ្នឹង។

ក៖ បាទ។

ខ​៖ បើភ្នំពេញបានទៅលេងមុខវាំង មុខអីហ្នឹង។

ក៖ បាទ។

ខ៖ រួចពីហ្នឹងមិនដែលដើរទៅណា បើយើងអត់លុយអូ។

ក៖ ចុះអ៊ំស្រីទាក់ទង និងកន្លែងកំសាន្តរបស់អ៊ំស្រីដែលចូលចិត្តទៅទស្សនា ឬក៏ទៅលេង កន្លែងណាជាងគេ?  
ខ៖ មិនដែលដើរផង។

ក៖ ធ្លាប់គិតថាកន្លែងណាដែលសប្បាយ ឬក៏កន្លែងណាមួយដែលអ៊ំស្រីចង់ទៅ?

ខ៖ ចង់ទៅលេង! ថ្ងៃគេទៅគ្រប់តែគ្នាអត់លុយទៅហ្នឹងគេ មិ​នចេះអត់កន្លែងគេទៅលេងនោះទេ។

ក៖​ បាទ។

ខ៖ ទៅរតនះគីរី មណ្ឌលគីរី អរ!ស្អីទេ! ខាងខេត្តកំពង់ស្ពឺអីនេះគេហៅខេត្តអីទេ។

ក៖ បូកគោអី?

ខ៖ អត់ទេ! អាហ្នឹងគេហៅ គេហៅអីទេ! មិនមែនមណ្ឌលគីរីទេកន្លែងមុនថាគេធ្វើស្អីៗអូ​ គេថតដាក់តាមទូរទស្សន៍មានបានមើលអត់?

ក៖ ខ្ញុំ អូ! ឋានព្រះឥដ្ឋអី?

ខ៖ អាហ្នឹងគេធ្វើណា?

ក៖ ខ្ញុំអត់ស្គាល់ដែរហ្នឹង។

ខ៖ អរ! ខ្ញុំក៏មិនដែលស្គាល់ដែរ គេទៅប៉ុនវាខ្លាចគេពេក។

ក៖ បាទ។

ខ៖ ដប់ ម្ភៃម៉ឺនទៅរកឯណាលោកអើយ! រកតែលុយទិញអង្ករហូបមិនបានផង។

ក៖ បាទ។ អរ! អាហ្នឹងគេជួលឡានទៅ គេយកថ្លៃជួលប៉ុហ្នឹងអី?

ខ៖ ថ្លៃឡានផង ហើយយើងញាំអីផង។

ក៖ បាទ។

ខ៖ ទម្រាំចូលបុណ្យគេទៀត។ នោះក៏គេអញ្ជើញបុណ្យដែរ ប៉ុនដឹងបានទៅទាន់អីចេះតែបានហើយ បើអត់ទាន់បើកលុយអត់ហើយ។

ក៖ បាទៗ។

ខ៖ ខ្ញុំទើបទៅតាមបានប៉ុន្មានថ្ងៃនេះហ្នឹង។

ក៖ អរ! គាត់ទើបចូលធ្វើការដែរហ្នឹងណ៎?

ខ៖ ចា៎។ ធ្វើទៅបានបួន ប្រាំថ្ងៃទៅ ឈប់ទៅដូចថា វាស្ទះអញ្ចឹងណា?

ក៖ បាទ។

ខ៖ ស្ទះការងារអញ្ចឹងទៅ។

ក៖ សម្រាកទៅណ៎?

ខ៖ សម្រាកទៅ! ហើយលុយយកមកចាយមិចទាន់ សព្វថ្ងៃស្អីក៏ឡើងថ្លៃ។

ក៖ បាទ។

ខ៖ សូម្បីតែប្រហុកមួយគីឡូមួយម៉ឺនជាងហើយហ្នឹង គិតមើលទៅថ្លៃ។

ក៖ ក្នុងក្រុមគ្រួសាររបស់អ៊ំស្រីមានអ្នកចេះលេងតន្ត្រីទេ?

ខ៖ អត់ទេ!

ក៖ អត់ទេណ៎?

ខ៖ ចា៎។

ក៖ ចុះទាក់ទង និងផ្ទះវិញម្ដង ផ្ទះពីមុនរបស់អ៊ំស្រី ហើយនិងផ្ទះឥឡូវតែមួយ ឬក៏ផ្ទះផ្សេងគ្នា?

ខ៖ សព្វថ្ងៃខ្ញុំនៅតែពីរនាក់តែកូនហ្នឹង។

ក៖ បាទ។ ជួយជម្រាបបន្តិចថា ផ្ទះហ្នឹងធ្វើពីឈើ ឬក៏ធ្វើពីអី?

ខ៖ នេះមិនមើលសុទ្ធតែឈើនេះ គេអោយពីអាពត អរ! នេះមកពីជំរុំអូ។

ក៖ អរ! ឈើយកពីហ្នឹងមកណ៎?  
ខ៖ ចែកអោយអ្នកគេមកពីណោះ។

ក៖ បាទ។ អរ!

ខ៖ ស្វាយដូនកែវគេឈប់ពីហ្នឹងមក យើងមកនៅនេះ យើងមកនៅផ្ទះណេះទៅគេចែកអោយ អោយយើងធ្វើផ្ទះទៅណា។

ក៖ បាទ។

ខ៖ អានេះកូនវាទិញតអោយ ផ្ទះឡាំងពុកអស់ហើយ ពុកអស់អាលីងហើយ ថាបាក់អស់ហើយ រៀនក៏បាក់ខ្ទិចខ្ទីអស់ហើយ។

ក៖ ហ្នឹងហើយ។

ខ៖ គ្មានសល់ទេ។

ក៖ បាទ។ ជួយជម្រាបបន្តិច សសរធ្វើពីអីសសរ?

ខ៖ នេះ។

ក​៖ អត់ស្គាល់ទេ! ខ្ញុំអត់ស្គាល់។

ខ៖ ដឹងដើមស្អីទេ។

ក៖ បាទ។

ខ៖ ពុកអស់ហើយ ហើយអាហ្នឹងសុទ្ធតែកណ្ដៀរនេះ ម្ដុំកណ្ដៀរទាំងអស់។

ក៖ បាទ។

ខ៖ សុទ្ធតែដីហ្នឹង សសរហ្នឹងសុទ្ធតែដី កណ្ដៀរឡើងស៊ីអស់ហើយ។

ក៖ ចុះដំបូលផ្ទះធ្វើពីអី? អ៊ំស្រី?  
ខ៖ ស័ង្កសី។

ក៖ បាទ។ ចុះចិញ្ជៀង?

ខ៖ ចិញ្ជៀងស្លឹកដូង។

ក៖ ស្លឹកដូងណ៎?

ខ៖ ចា៎។

ក៖ ចុះបង្អូច?

ខ៖ អត់មានបង្អូចផង បើផ្ទះតូចញិប។

ក៖ របងផ្ទះធ្វើពីអី?

ខ៖ អត់មានផង។

ក៖ អត់មានទេណ៎?

ខ៖ ចា៎។

ក៖​ បាទ។ ផ្ទះហ្នឹងសាងសង់ខ្លួនឯង ឬក៏ពពតគេធ្វើអោយ?

ខ៖ អត់ទេ! អាពតអីយើងមកពីជំរុំវិញ ចូលមកសម័យនេះហើយហ្នឹង គេចែកមករកអ្នកស្រុកជួយ។

ក៖ បាទ។

ខ៖ ចា៎។ អ្នកស្រុកគេជួយធ្វើ ទៅរើទៅ ដាំបាយស្លអោយគេញាំទៅ។

ក៖ បាទ។ ប៉ុន្មានថ្ងៃបានហើយ?

ខ៖ ធ្វើហ្នឹងតែមួយថ្ងៃពីរទេ ប្រហែលពីរថ្ងៃហ្នឹងឯង ពីរថ្ងៃ បីថ្ងៃប៉ុហ្នឹង។

ក៖ ធ្លាប់រៀនខាងតម្បាញ រវៃទេ? ពីដើមមក?

ខ៖ អត់។

ក៖ ធ្លាប់ដាំដំណាំអីខ្លះ? ពីដើមមក?

ខ៖ ពីដើមមក ខ្ញុំធ្លាប់ដាំស្ពៃក្ដារ ស្ពៃក្ដោប អូ! ស្ពៃក្ដោបអត់ទេ ដាំស្ពៃផ្កា និងស្ពៃក្រញាញ់។

ក៖​ បាទ។ បានទឹកអីប្រើប្រាស់គ្រប់គ្រាន់អត់?

ខ៖ ពីដើមចំការនេះខ្ញុំដាំប៉េះគក់ ប៉េះអីដែរតា។

ក៖ អរ! ឥឡូវឃើញដីគ្រោះៗច្រើនណាស់ឥឡូវ?

ខ៖ ចាក់ បើមិនចាក់ពិបាក។

ក៖ បាទ។

ខ៖ កូនវាទិញចាក់ទៅ។

ក៖ បាទ។ បើដីពីដើមមានជីវភាពខ្លាំងណាស់ណ៎?

ខ៖ ដីមានជីវភាពតា ដាំក្រូច ដាំអី។

ក៖ បាទ។

ខ៖ តែឥឡូវវាងាប់ វាងាប់យើងពីដើមដាំប៉េះគក់ ដាំស្ពៃអីអញ្ចឹងណា? បន្ទាប់​មកទៀតយើងដាំស្ពៃអីអញ្ចឹងទៅណា?

ក៖ បាទ។

ខ៖ ប៉ុនសព្វថ្ងៃខ្ញុំអត់បានទៅណាទេ ខ្ញុំចាស់ហើយ។

ក៖​ បាទៗ។ ឡើងត្នោតធ្លាប់ឡើងទេ? ពីមុ​នមក?

ខ៖ អត់។

ក៖ ធ្លាប់ធ្វើកន្ត្រក់លក់ទេ?

ខ៖ អត់! ស្អីក៏ខ្ញុំមិនដែលបានធ្វើដែរ។

ក៖ បាទ។ បញ្ហាដែលពិបាកបំផុតរបស់អ៊ំស្រី ពេលណាដែរ? ពីក្មេងមកដល់ឥឡូវហ្នឹងណា?

ខ៖ ពិបាកពេលចាស់ហ្នឹងហើយ មានអីទីពឹង នៅក្មេងយើងមានកម្លាំងរកចេះតែធ្វើអីបានទៅណា?

ក៖ បាទ។

ខ៖ ដល់ឥឡូវយើងចាស់ហើយ យើងទៅរកអី។ បានកូន ដូចថា! យើងរស់ដូចទឹកសន្សើមអញ្ចឹង។

ក៖ បាទ។

ខ៖ ចាំកូនវាអោយប៉ុហ្នឹងឯង។

ក៖​ កំសត់ដែរ។ បទពិសោធន៍ល្អៗដែលគួរអោយចងចាំមានអត់?

ខ៖ ចា៎?

ក៖ បទពិសោធន៍ល្អៗដែលគួរអោយចងចាំ ធ្លាប់មានអត់?

ខ៖ បទពិសោធន៍មិចទេ?

ក៖ បទពិសោធន៍ល្អដែលគួរអោយចងចាំនៅក្មេងៗ មានទេ?

ខ៖ មានអី នៅក្មេងៗទៅវត្ត។

ក៖​ ទៅវត្ត ទៅវ៉ាទៅណ៎?

ខ៖ ទៅវត្ត ទៅវ៉ា លោកពីដើមលោកអឹកនៅអន្លង់វិល។

ក៖​ បាទ។

ខ៖ គាត់ល្អែងធ្វើបុណ្យលែង ប្រាំពីរយប់ ប្រាំពីរថ្ងៃអញ្ចឹង ទៅជួយឃូសនា ទៅលាងចាន លាងឆ្នាំងនៅឯវត្តអោយហើយអោយលោក។

ក៖ អូ! សប្បាយណាស់។

ខ៖ បោសច្រាស់ឡា បោសច្រាសព្រះវិហារអីអញ្ចឹងណា។

ក៖ បាទ។

ខ៖ ចា៎។

ក៖ សប្បាយអត់?  
ខ៖ សប្បាយ ហើយលើកដី លើកច្រាស់ហ្នឹង ហើយសប្បាយណាស់។

ក៖ ចេះនឹកឃើញដែរ។

ខ៖ សប្បាយបានប៉ុហ្នឹងឯង។

ក៖ បាទ។

ខ៖ រឿងសប្បាយអីផ្សេង គ្មានទេ។

ក៖ សំណួរចុងក្រោយ ក្ដីស្រមៃរបស់អ៊ំស្រីតាំងពីក្មេងថាធំឡើងគិតថា ចង់ធ្វើអីទេ?

ខ៖ មិនដឹងថា ធ្វើអីទេ! ខ្ញុំសព្វថ្ងៃរស់តាមសម្មាជីវ៉ូ។

ក៖ បាទ។

ខ៖ មានស្អី! ហើយចង់ធ្វើអីបើយើងចំណាស់ប៉ុហ្នឹងហើយ។

ក​៖ បាទ។ អរគុណដល់អ៊ំស្រីដែលបានផ្ដល់ការសម្ភាស ហើយការសម្ភាសបានមកដល់ការបញ្ចប់ហើយ ហើយមុននិងបញ្ចប់ខ្ញុំចង់ជម្រាបអ៊ំស្រីម្ដងទៀតថា គោលបំណងនៃការសម្ភាសនេះ គឺដើម្បីរក្សាទុកនៅជីវប្រវត្តិផ្ទាល់ខ្លួនរបស់អ៊ំស្រីផ្ទាល់ សម្រាប់ទុកដល់កូនចៅជំនាន់ក្រោយគាត់បានរៀនសូត្រ និងអភិរក្សកុំអោយបាត់បង់ បានន័យថា យើងចង់ទុកអោយប្រជាជនខ្មែរយើងទាំងអស់គ្នាមានប្រវត្តិផ្ទាល់ខ្លួននីមួយៗ។ អញ្ចឹងណា?

ខ៖ ចា៎។

ក៖ បាទ។ អញ្ចឹងមុន និងបញ្ចប់ហ្នឹងអ៊ំស្រីមានអីចង់ជូនពរដល់់កូនចៅ ឬក៏ក្មេងជំនាន់ក្រោយចង់អោយគាត់ល្អប្រសើរទេ?

ខ៖ ចង់អោយក្មេងជំំនាន់ក្រោយហ្នឹង ប្រឹងប្រែងខំរកទៅ កុំអោយ! សូមអោយវាជៀសវាងពីគ្រឿងញៀន។

ក៖ បាទ។

ខ៖ ជៀសវាងពីអ្វីដែរ ធ្វើមិនសមរម្យអញ្ចឹងណា?

ក៖ បាទ។

ខ៖ អោយគ្នារៀនសូត្រ​បានជ្រៅជ្រះទៅ ដើម្បីជួយដល់ប្រទេសជាតិផង។

ក៖ បាទ! អោយរីកចម្រើនណ៎?

ខ៖ អោយរីកចម្រើន។ ចា៎។

ក៖ អញ្ចឹងអរគុណ។ ជម្រាបលាណា៎?

ខ៖ ចា៎! ខ្ញុំក៏អរគុណ។

ក៖ បាទ។

(ចប់)៕

​

​